Diari Oficial de la Generalitat Valenciana


Sumari del DOGV 9888, del 09-07-2024 (2024/6734)

Extracte de la Resolució de 3 de juliol de 2024, de la rectora de la Universitat d'Alacant, per la qual es convoquen els premis a treballs de fi de grau de la Càtedra Sistema Públic Valencià de Serveis Socials, de la Universitat d'Alacant, per a 2024.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6734


Organisme emissor
:   Universitat d'Alacant

Tipus de document
:   Extracte

Extracte de la Resolució de 3 de juliol de 2024, de la rectora de la Universitat d'Alacant, per la qual es convoquen els premis a treballs de fi de grau de la Càtedra Sistema Públic Valencià de Serveis Socials, de la Universitat d'Alacant, per a 2024. [2024/6734]  
BDNS (identif.): 773107.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/773107)  
  
Primer. Beneficiaris  
Podran obtenir la condició de beneficiari i sol·licitar aquest premi l'alumnat que:  
- Haja defés el TFG en la Universitat d'Alacant en la convocatòria ordinària o extraordinària del curs 2023/2024. La participació i concessió del premi està condicionada a la defensa i aprovació del corresponent treball, dins de les convocatòries establides anteriorment. Aquests treballs han de ser originals i no han d'haver sigut objecte de publicació amb anterioritat.  
- Haja fet el treball TFG sobre el sistema públic valencià de serveis socials en relació amb algun o diversos dels següents aspectes, que s'enuncien sense caràcter exhaustiu:  
- Sobre el sistema en el seu conjunt.  
- Sobre entitats que ho integren.  
- Sobre persones ateses o les seues necessitats i problemes.  
- Sobre persones professionals que treballen en el sistema.  
- Sobre programes o projectes que desenvolupen.  
- Sobre metodologies desenvolupades en el sistema.  
- Sobre innovacions i bones pràctiques.  
- Altres relacionats o d'interés per al sistema públic valencià de serveis socials.  
- Haja obtingut una qualificació mínima de 9 sobre 10 en el treball defés.  
- No siga beneficiari/ària d'una altra ajuda destinada al mateix objecte.  
  
Segon. Objecte  
L'objecte d'aquesta convocatòria és la concessió, en règim de concurrència competitiva, de premis a treballs de fi de grau (TFG) que promoguen la generació de coneixement, a la innovació i a la millora del sistema públic valencià de serveis socials.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant del dia 5 de juliol de 2024, en la següent URL:  
https://www.boua.ua.es/Acuerdos/DescargarAcuerdo/51698  
  
Quarta. Quantia  
Es concedirà un número màxim de tres premis, distribuint l'assignació fins a un màxim de 800 €. La dotació d'aquesta convocatòria es distribuirà entre els beneficiaris proporcionalment.  
- primer premi: dotació econòmica de 450 €  
- segon premi: dotació econòmica de 250 €  
- tercer premi: dotació econòmica de 100 €  
Els premis que no aconseguisquen el 50 % de la puntuació màxima possible podran declarar-se deserts mitjançant una proposta motivada de la comissió tècnica de valoració, sense que això implique un augment en la quantia per a la resta dels treballs premiats.  
  
Cinqué. Termini de presentació de sol·licituds  
La convocatòria es publicarà en el BOUA amb caràcter informatiu, de manera prèvia a la publicació de l'extracte en el DOGV.  
El termini per a sol·licitar l'ajuda s'obrirà a partir l'endemà de la publicació del seu extracte en el DOGV i fins al dia 30 de setembre de 2024 a les 23:59 h.  
  
Sisé. Altres dades  
Criteris d'adjudicació  
L'assignació dels premis es realitzarà seguint els següents criteris:  
  
- La incidència i impacte dels treballs en el coneixement disponible i en l'impuls de processos que promoguen la millora, les bones pràctiques o la innovació en el sistema públic valencià de serveis socials: fins a 4 punts (40 % ponderació).  
- Novetat i innovació de les aportacions realitzades: fins a 4 punts (40 % de la ponderació).  
- La innovació investigadora i l'ocupació adequada de les estratègies metodològiques: fins a 1 punt (10 % ponderació).  
- Qualitat del treball quant a coherència, estructura, rigor i caràcter cientificotècnic, estat de la qüestió, claredat expositiva i capacitat argumentativa: fins a 1 punt (10 % ponderació).  
  
Alacant, 3 de juliol de 2024.- El director de Relacions i Projectes Institucionals (p. d. Resolució de 04.01.2021): Juan Llopis Taverner.